# **GENERELL INFO OM FAABERG-TURNERINGEN 2019**

**HOVEDSEKRETARIATET**Hovedsekretariatet eråpent fra fredag kl. 15:00, og vi ber om at alle lagledere henvender seg her når de ankommer Jorekstad. I 2019 er Hovedsekretariatet flyttet oppe ved inngangen til Jorekstad.
 **SPILLERLISTER**Spillelister skal kun leveres inn i systemet (Cupmanager) for turneringen. E-post med link vil bli sendt ut til lagene. De lag som har en eller flere dispensasjoner må levere bevis og tillatelse. Dette gjelder alle typer dispensasjoner som for eksempel overårige, spillere fra en annen klubb, keeper som spiller på flere lag innen samme klasse. Dette skal også legges inn i systemet, cupmanager. Dersom spillerlister ikke er levert i cupmanager skal de leveres i hovedsekretariatet i god tid før første kamp.
 **TURNERINGSREGLER**
Se egne dokumenter, et for 6-12 år og et for 13-14 år

**FØRSTEHJELPSPLASS**
Sanitetsteltet finnes sør for Hovedbanen ved Søndre sving, samt utstyr i kiosken v/ Moenbana. Alle baner skal ha kommunikasjon, så oppstår det noe ute på anlegget kan førstehjelp tilkalles raskt.

**BANER.**Kampene spilles på 17 baner på fire områder, se banekart. Bane 1-12 ligger på hovedområdet på Jorekstad, nede på sletta ved utebassenget. Bane 13 (5er) er lokalisert ved område «Gausa». Dette området ligger ved rundkjøringen inn til Jorekstad. Gausabanene finner du ved å gå nordover langs sykkel og gangstien eller ved å gå på veien nord for hovedanlegget. Bane 14 og 15 (9er) ligger på Moenbanen. For å komme dit følger du gang og sykkelstien sørover forbi Joker forretningen, ca. 500m. Banene 16 og 17 (9er) er lokalisert til Rusbygd/Buvollen. Buvollen ligger ca. 10 minutters kjøretur fra Jorekstad. Treerkampene vil bli avviklet på bane 2 (a, b og c) lørdag og søndag.
 **LAGSTELT.**Lagstelt kan settes opp utenfor bane 6 til 9 under turneringen, se banekart. Oppsett av lagstelt skal avklares med hovedsekretariatet i forkant at de settes opp.
 **OVERNATTING.**Til de som ønsker å overnatte har vi et begrenset antall rom på Jørstadmoen skole, samt Jorekstad idrettshall. Først til mølla prinsippet. Ellers har vi forhandlet frem overnatting på flere av etablissementene rundt Lillehammer. Se menyen overnatting for mer informasjon. Bestilling overnatting/deltakerkort gjøres til faaberg-turneringen@faabergfotball.no. Deltakerkort koster 950,- og inneholder, mat, overnatting og bading. Deltakerkort gjelder for både spillere, lagleder og trenere.

**BESPISNING**
Dette gjelder for både deltagerkort og enkeltmåltider. Servering av frokost og middag vil foregå i allrommet på Jørstadmoen skole. Frokost lørdag og søndag er kl. 07:00-10:00, middag lørdag og søndag kl. 13:00-16:00. Måltider må forhåndsbestilles og kan ikke kjøpes enkeltvis under turneringen.

**KIOSKER/KAFETERIATELT**Kiosker og kaffeteriatelt vil være åpne under hele arrangementet, og her får man kjøpt det meste av det man har lyst på.

**BADEANLEGGET**Jorekstad fritidsbadvil være åpent fra kl. 10:00-20:00 lørdag og kl. 10:00-18:00 søndag. De som har bestilt deltagerkort kan benytte dette en gang i løpet av helgen.

 **HITTEGODS.** S
kulle du finne noe som ikke er ditt, kan dette leveres i Hovedsekretariatet. Og har du mistet noe – sjekk samme sted. Hvert år sitter vi igjen med alt for mye fint utstyr som vi kvitter oss med.

## **PREMIERING:**

* Alle deltakere får deltakermedalje.
* A-sluttspill småjenter og smågutter (13 og 14 år):
- Vandrepokal som må vinnes tre ganger, til seirende lag
- Lagpremie til vinner og toer i A-sluttspillet.

## **RESULTATSERVICE - finner du på klubbens hjemmesider under Faaberg-Turneringen og «Resultater»** [**http://faabergturneringen.cups.nu/information**](http://faabergturneringen.cups.nu/information)